राष्ट्रपति ने कहा कि भारत-दक्षिण कोरिया आर्थिक संबंध मजबूत हो रहे हैं। उन्हें यह जानकर खुशी हुई कि 25 प्रतिशत की प्रभावी वार्षिक वृद्धि दर से द्विपक्षीय व्यापार 2017 में 20 बिलियन अमेरिकी डॉलर को पार कर गया है। उन्होंने कहा कि हम मिलकर और बहुत कुछ कर सकते हैं। 7 प्रतिशत से अधिक की वार्षिक विकास दर के साथ भारतीय अर्थव्यवस्था विविध बाजार अवसर मुहैया करवा रही है। जहां कोरियाई निवेशक निवेश को विविध बनाने पर गौर कर रहे हैं; वहीं भारत कारोबार अनुकूल वातावरण और प्रतिफल देने की स्थिति में है। यह दोनों पक्षों के लिए अनुकूल है क्योंकि भारत जहां दक्षिण कोरिया के निवेश और प्रौद्योगिकी से लाभ प्राप्त कर रहा है वहीं दक्षिण कोरिया हमारी कुशल और किफायती जनशक्ति और विशाल बाजार से फायदा उठा सकेगा।